**ZMLUVA O DIELO**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov

**Článok 1**

**Zmluvné strany**

* 1. **Objednávateľ:**

Názov: **Mesto Trebišov**

Sídlo: M. R. Štefánika 862/204, 075 25 Trebišov

Štatutárny orgán: PhDr. Marek Čižmár – primátor

Osoba poverená preberaním diela: Ing. Jozef Ferjo

IČO: 00331996

DIČ: 2020773590

IČ DPH: SK2020773590

IBAN: SK3902000000000019325622

BIC: SUBASKBX

(ďalej len „objednávateľ“)

* 1. **Zhotoviteľ:**

Obchodné meno:

Sídlo: IČO:

DIČ:

IČ DPH:

Štatutárny orgán:

IBAN:

BIC:

Zhotoviteľ je zapísaný v Obchodnom registri Okresného súdu........ odd.: ....., pod vložkou č. .......

(ďalej len „zhotoviteľ“)

**Článok 2**

**Podklady pre uzatvorenie zmluvy**

2.1 Podkladom pre uzatvorenie tejto zmluvy je cenová ponuka zhotoviteľa zo dňa .............2020 pre zákazku s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov.

2.2 Názov zákazky: **„Výstavba detského ihriska v mestskom parku**“ v rámci projektu Podpora rozvoja športu v Trebišove.

**Článok 3**

**Predmet zmluvy**

3.1 Predmetom tejto zmluvy je zhotovenie diela.

3.2 Zhotoviteľ sa zaväzuje, že vykoná pre objednávateľa dielo v súlade s touto zmluvou a objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu.

3.3 Dielom sa rozumie výstavba detského ihriska v mestskom parku. Ide o dodanie a montáž nových prvkov detského ihriska, stavebné práce súvisiace s výstavbou detského ihriska vrátane dopravy a vstupnej kontroly (podľa zákona č. 371/2019 Z. z.).

3.4 Zostava detského ihriska pozostáva z nasledujúcich prvkov a v minimálne určených parametroch:

1. Kombinovaná zostava skladajúca sa z dvoch vzájomne prepojených domčekov. Jeden domček je zložený zo schodíkov a hojdačky, druhý domček disponuje šmýkačkou a gymnastickými prvkami na lezenie - konštrukcia z vysokokvalitného dreva, trieda odolnosti voči vlhkosti 4, hĺbková impregnácia. Nerezový spojovací materiál. Podlaha a bočnice z vodeodolnej preglejky. Kotvenie na pozinkovaných pätkách. Minimálne rozmery zostavy: 3,0m (v) x 6,0m (š) x 6,0m (d). Maximálna kritická výška pádu je 0,95m.
2. Pružinová hojdačka koník – sedačky vyrobené z HDPE materiálu, pružina hojdačky zo špeciálnej pružinárskej ocele, upravená vypaľovanou práškovou farbou komaxit, spojovací nerezový materiál, prvky kotvené na pozinkovaných pätkách. Maximálna kritická výška pádu je 0,95m.
3. Pružinová hojdačka štvorlístok – sedačky vyrobené z HDPE materiálu, pružina hojdačky zo špeciálnej pružinárskej ocele, upravená vypaľovanou práškovou farbou komaxit, spojovací nerezový materiál, prvky kotvené na pozinkovaných pätkách. Maximálna kritická výška pádu je 0,95m. Minimálne rozmery zostavy: 0,60m (v) x 1,0m (š) x 1,0m (d).
4. Veľký kolotoč - operadlo z nerezu, podlaha kolotoča vyrobená z hliníkového plechu alebo nerezu s protišmykovou úpravou, kolotoč kotvený vo vysokopevnom uzavretom ložisku, sedenie z HDPE plastu. Maximálna výška voľného pádu je 0,2 m. Minimálne rozmery kolotoča: 0,5m (v) x 1,5 m (priemer).
5. Lanovka – nosnosť sedenia min. 120kg, pogumované sedadlo, konštrukcia z vysokokvalitného dreva, trieda odolnosti voči vlhkosti 4, hĺbková impregnácia, systém lanovky je z nerezu, na pevnom galvanizovanom oceľovom lane, rozdiel medzi výškou nasadania a výstupu je min. 0,5m. Kotvenie na pozinkovaných pätkách. Minimálne rozmery 2,5m (v) x 2,5m (š) x 20,0m (d). Maximálna kritická výška pádu je 0,95m.
   1. Zhotoviteľ sa zaväzuje vykonať dielo vo vlastnom mene a na vlastnú zodpovednosť, na svoje náklady, v dohodnutom čase a v dohodnutej kvalite.. Všetky prvky musia byť certifikované a musia spĺňať platné normy STN EN, detské prvky podľa normy STN EN 1176 Zariadenia a povrchy detských ihrísk, dopadové plochy podľa normy STN EN 1177 Povrch ihriska tlmiaci náraz, Určenie kritickej výšky pádu – použitie pružných materiálov.

3.6 Zhotoviteľ vyhlasuje, že je oprávnený a odborne spôsobilý vykonávať dielo podľa tejto zmluvy.

**Článok 4**

**Termín plnenia**

4.1 Zhotoviteľ sa zaväzuje zhotoviť dielo do 30.09.2020.

4.2 Zmena termínu plnenia môže nastať v prípade zmien rozsahu predmetu zmluvy podľa pokynov Objednávateľa, alebo vplyvom nepredvídateľných skutočností, ktoré vzniknú nezávisle od vôle Zhotoviteľa a bránia mu v splnení jeho povinností.

**Článok 5**

**Cena diela**

5.1 Cena za zhotovenie diela v rozsahu Článku 3 tejto zmluvy je stanovená podľa zákona č. 18/1996 Z. z. o cenách v znení neskorších predpisov.

5.2 Cena za zhotovenie diela vychádza z cenovej ponuky zhotoviteľa zo dňa .....2020, ktorá tvorí neoddeliteľnú súčasť tejto zmluvy:

**Cena bez DPH: €**

**DPH: €**

**Cena s DPH: €**

5.3 V cene za zhotovenie diela sú zahrnuté všetky náklady súvisiace s prípravou, realizáciou a odovzdaním diela do užívania.

**Článok 6**

**Platba, platobné podmienky, vyúčtovanie diela**

6.1 Zhotoviteľ je oprávnený vystaviť faktúru až po odovzdaní diela a jeho prevzatí objednávateľom.

6.2 Dodací list je podkladom pre vystavenie faktúry.

6.3 Faktúra musí obsahovať všetky náležitosti daňového dokladu.

6.4 Splatnosť faktúry je 30 dní odo dňa jej doručenia objednávateľovi .

6.5 Prílohou záverečnej faktúry bude Zápis o odovzdaní a prevzatí diela a Dodací list.

**Článok 7**

**Záručná doba a zodpovednosť za vady**

* 1. Dielo má vady, ak vykonanie diela nezodpovedá jeho účelu užívania.
  2. Za vady diela, na ktoré sa vzťahuje záruka za akosť, zodpovedá zhotoviteľ v rozsahu tejto záruky, pričom záruka je stanovená na **2 roky**. Na drevený skelet je záruka stanovená na **5 rokov** a na nerezové, kovové časti a časti z HDPE plastu je záruka stanovená na **10 rokov**.
  3. Záruka začína plynúť dňom podpísania zápisu o odovzdaní a prevzatí zmluvnými stranami.
  4. Zhotoviteľ zodpovedá za to, že dielo bude zhotovené kvalitne a za použitia kvalitných materiálov v súlade s technickými normami a podľa podmienok tejto zmluvy, a že po ukončení realizácie bude spôsobilé k užívaniu podľa účelu.
  5. Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinnosti.
  6. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou.
  7. Zhotoviteľ sa zaväzuje, že všetky vady a nedorobky, ktoré budú zistené počas záručnej doby a uplatnené objednávateľom v oprávnenej reklamácií začne odstraňovať bez zbytočného odkladu spôsobom a v termíne stanovenom v reklamačnom konaní najneskôr však do 15 dní. v prípade havarijného stavu bezodkladne, pokiaľ sa zmluvné strany nedohodnú inak
  8. Ak sa ukáže, že vada diela je neopraviteľná, zhotoviteľ sa zaväzuje do 15 dní od zistenia tejto skutočnosti dodať a zabudovať náhradný predmet plnenia.
  9. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť odstrániť vady bezodplatne.
  10. Objednávateľ je povinný predmet diela prezrieť alebo zariadiť jeho prehliadku podľa možností čo najskôr po odovzdaní predmetu diela.

**Článok 8**

**Podmienky vykonania diela, dokumentovanie kvality diela**

* 1. Zhotoviteľ sa zaväzuje, že:
* vykonáva dielo na vlastné náklady a vlastnú zodpovednosť,
* materiály a dodávky použité na stavbe budú vyhovovať platným predpisom a normám.
  1. Zhotoviteľ je povinný zabezpečiť vyčistenie priestorov v okolí ihriska v mestskom parku, do ukončenia a odovzdania diela v dohodnutom termíne.
  2. K odovzdaniu a prevzatiu diela zhotoviteľ objednávateľa vyzve písomne.
  3. O prevzatí dokončeného diela musí byť spísaný odovzdávací protokol, podpísaný objednávateľom. Deň podpisu protokolu objednávateľom sa považuje za deň odovzdania diela.
  4. Súčasťou protokolu podľa bodu 8.4 bude prevádzková dokumentácia, ktorá bude obsahovať technické listy jednotlivých prvkov a dokladovú časť obsahujúcu atesty alebo certifikáty resp. doklady o preukázaní zhody všetkých zabudovaných výrobkov a materiálov, vrátane knihy detského ihriska a protokolu o vstupnej kontrole ako aj všetkých dokladov potrebných pre bezpečné užívanie diela.
  5. Podmienkou odovzdania a prevzatia diela je úspešné vykonanie a dokladovanie všetkých skúšok predpísaných osobitnými predpismi a záväznými normami pre detské ihriská.
  6. Odovzdaním diela dochádza  prechodu vlastníctva diela a nebezpečenstva škody zo zhotoviteľa na objednávateľa.

**Článok 9**

**Zmluvné pokuty a úroky z omeškania**

9.1 Ak zhotoviteľ neodovzdá dielo v zmluvne dohodnutom termíne, je objednávateľ oprávnený požadovať od zhotoviteľa zmluvnú pokutu vo výške 0,05% z celkovej ceny diela za každý deň omeškania.

9.2 Ak zhotoviteľ neodstráni vady a nedorobky v čase dohodnutom v tejto zmluve príp. v čase písomne dohodnutom zmluvnými stranami, zaplatí zmluvnú pokutu vo výške 0,05% z celkovej vyfakturovanej čiastky za vykonané práce za každý deň omeškania.

9.3 Ak objednávateľ nezaplatí faktúru v lehote vymedzenej touto zmluvou, zhotoviteľ je oprávnený požadovať od objednávateľa zaplatenie úroku z omeškania vo výške 0,05 % z celkovej sumy vyfakturovanej čiastky za každý deň omeškania.

**Článok 10**

**Spolupôsobenie objednávateľa a zhotoviteľa, zodpovednosť za škodu**

10.1 Ak zhotoviteľ svojím počínaním pri realizácií prác zapríčinil úraz akejkoľvek osoby resp. škodu na nehnuteľnosti a majetku iných osôb a organizácií v záujmovom území predmetu zmluvy je povinný bezodkladne túto škodu odstrániť a znášať všetky prípadné finančné nároky poškodenej strany.

**Článok 11**

**Odstúpenie od zmluvy, riešenie sporov**

11.1 Odstúpiť od zmluvy je možné v prípade podstatného porušenia tejto zmluvy, pričom za podstatné porušenie považujú zmluvné strany najmä omeškania sa s plnením ich záväzkov, a to napriek písomnej výzve oprávnenej strany s poskytnutím primeranej lehoty na dodatočné splnenie záväzku povinnej strany.

11.2 Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie.

11.3 Zmluvné strany sa dohodli na tom, že v prípade sporov ohľadne zmeny alebo porušenia záväzku vyplývajúceho z tejto zmluvy jedna zo strán požiada o rozhodnutie súd.

**Článok 12**

**Záverečné ustanovenia,**

* 1. Zmluva nadobúda platnosť dňom jej podpisu obidvoma zmluvnými stranami a účinnosť nasledujúci deň po dni zverejnenia podľa platných právnych predpisov.
  2. Zmluvné strany sa dohodli, že zmluva môže zaniknúť pred uplynutím dohodnutej doby odstúpením pri podstatnom porušení povinností vyplývajúcich z tejto zmluvy.
  3. Predmet zákazky bude financovaný z dotácie poskytnutej Úradom vlády Slovenskej republiky – program „Podpora rozvoja športu na rok 2019“ a z rozpočtu verejného obstarávateľa formou bezhotovostného platobného styku
  4. Zmeny, resp. doplnenia tejto zmluvy môžu byť vykonané formou dodatkov k tejto zmluve po ich odsúhlasení oboma zmluvnými stranami. Takéto dodatky budú tvoriť nedeliteľnú súčasť tejto zmluvy.
  5. Zmluvné strany sa dohodli, že oznámenia, resp. písomnosti súvisiace s touto zmluvou sa považujú za doručené (v prípade neprevzatia adresátom) dňom nasledujúcim po dni vrátenia nedoručenej zásielky odosielateľovi.
  6. Táto zmluva je vyhotovená v 4 rovnopisoch, z ktorých kupujúci dostane dva rovnopisy a predávajúci dva rovnopisy.
  7. Zmluvné strany sa dohodli, že na zmluvu sa vzťahujú ustanovenia zákona č. 513/1991 Zb. Obchodného zákonníka v znení neskorších predpisov.
  8. Zmluvné strany uzatvárajúci túto zmluvu prehlasujú, že túto zmluvu pred jej podpísaním prečítali, že bola uzatvorená po vzájomnej dohode, podľa ich slobodnej vôle, určite, vážne a zrozumiteľne, nie v tiesni za nápadne nevýhodných podmienok. Autentickosť zmluvy potvrdzujú svojimi podpismi.

V Trebišove dňa: V ....................... dňa:

Objednávateľ: Zhotoviteľ:

Mesto Trebišov

............................................. ............................................

PhDr. Marek Čižmár

primátor